每次經過呢間餐廳都見到好多人排隊，今日終於的起心肝試吓。我哋叫咗一個小食拼盤、一條烏頭魚、一個炒金邊粉同菠蘿炒飯。小食拼盤全部食物都好香脆，特別是個魚餅不得不提，夠味之餘入面又好juicy，而烏頭魚燒得很香上枱，熱辣辣好想食啊！另外，個金邊粉炒得非常之香，十分有鑊氣，好有泰國風味，乾身之餘又好煙靭，最後個菠蘿炒飯非常新鮮，視覺上已經好吸引，大大的菠蘿裏面裝着炒得金黃的飯，炒得香口又彈牙，加埋個特色珍多冰，冇得彈！